《奉和圣制中春麟德殿会百寮观新乐》
唐代·权德舆

仲春蔼芳景，内庭宴群臣。森森列干戚，济济趋钩陈。

大乐本天地，中和序人伦。正声迈咸濩，易象含羲文。

玉俎映朝服，金钿明舞茵。韶光雪初霁，圣藻风自薰。

时泰恩泽溥，功成行缀新。赓歌仰昭回，窃比华封人。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。